ΓΡΑΠΤΗ ΕΡΩΤΗΣΗ E-2742/00

υποβολή: Monica Frassoni (Verts/ALE) προς την Επιτροπή

(1 Σεπτεμβρίου 2000)

Θέμα: Δυνατότητες επενδύσεων στη Σαρδηνία μέσα στα πλαίσια του περιφερειακού αναπτυξιακού προγράμματος 2000-2006 και εναέριες γραμμές μεταφοράςψηλής τάσης στη ζώνη της λίμνης Molentergius, Σαρδηνία

Η αρχή για την ενέργεια και το αέριο θέτει την Σαρδηνία στην τελευταία θέση ως προς την ποιότητα της παροχής ηλεκτρικώνπηρεσιών. Οι διακοπές τόσο ως προς το πλήθος όσο και ως προς τη διάρκεια των βλαβών είναι οι περισσότερες από όσες συμβαίνουν σε όλες τις ιταλικές περιφέρειες. Μέσα στα πλαίσια του προγράμματος περιφερειακής ανάπτυξης 2000-2006 προβλέπονται μέτρα στον τομέα της ενεργειακής πολιτικής.

Ποιες επενδύσεις προτίθεται να αντιμετωπίσει προνομιακά η Επιτροπή στην περιοχή της Σαρδηνίας για να αποκαταστήσει την ισορροπία ως προς την κατάστασηποβάθμισης (έλλειψη πρωτογενών θαλάμων, γραμμές ΤΜ στα 15 000 Volt, θάλαμοι και γραμμές χαμηλής τάσεως), χωρίς ωστόσο να τεθεί σε κίνδυνο το τοπίο και το περιβάλλον της Σαρδηνίας; Τι ποσοστό των πόρων της ενεργειακής πολιτικής θα διατεθεί στις ανανεώσιμες πηγές ενέργειας; Τι ποσοστό των ενεργειακών αναγκών πρέπει να καλυφθεί με πόρους ανανεώσιμων μορφών ενέργειας στο τέλος της εκτέλεσης του περιφερειακού αναπτυξιακού προγράμματος 2000-2006;

Η λίμνη Molentergius, που προστατεύεται από την Σύμβαση του Ραμσάρ, διασχίζεται από δύο εναέριες γραμμέςψηλής τάσης, 150 000 Volt, οι οποίες παρά τις διαμαρτυρίες των ενώσεων προστασίας του περιβάλλοντος, αποτελούν κίνδυνο για τα πτηνά, ιδιαίτερα τα ροδόχρωμα φοινικόπτερα. Σε άλλες ζώνες της Σαρδηνίας, οι εναέριες γραμμές του ίδιου τύπου διασχίζουν αστικά κέντρα και ακριβέστερα τους οικισμούς Pitze Serra, Quartu (S. Elena), Serra Secca και Σάσαρι.

Θα μπορούσε η Επιτροπή να διαθέσει τις πιστώσεις του περιφερειακού αναπτυξιακού προγράμματος 2000-2006 που χρηματοδοτείται από τα Διαρθρωτικά Ταμεία και τα αντίστοιχα ποσά που διατίθενται για την ενεργειακή πολιτική, με στόχο να απομακρύνει τις εναέριες γραμμέςψηλής τάσης στις περιοχές μεγάλης περιβαλλοντικής ευαισθησίας, όπως η λίμνη Molentergius, ώστε να αντικατασταθούν μεπογειωμένες γραμμές;

Απάντηση του κ. Barnier εξ ονόματος της Επιτροπής

(30 Οκτωβρίου 2000)

Η Επιτροπή είναι ενήμερη για την καθυστέρηση της Σαρδηνίας στον ενεργειακό τομέα.

Για το λόγο αυτό, το περιφερειακό επιχειρησιακό πρόγραμμα (ΠΕΠ) για τη Σαρδηνία, το οποίοπάγεται στο κοινοτικό πλαίσιο στήριξης για τις ιταλικές περιφέρειες που είναι επιλέξιμες στο πλαίσιο του στόχου 1 κατά την περίοδο 2000-2006, καθόρισε στον τομέα αυτό προτεραιότητες, οι οποίες περιλαμβάνουν κυρίως την ανάπτυξη ανανεώσιμων πηγών ενέργειας καθώς και την στήριξη του αιτήματος για μέτρα εξοικονόμησης ενέργειας. Οι προτεραιότητες αυτές εντάσσονται στο μέτρο 1.6 του άξονα προτεραιότητας Φυσικοί πόροι, στον οποίο προβλέπεται η συγχρηματοδότηση παρεμβάσεων στους τομείς της ηλιακής, τηςδροηλεκτρικής και της αιολικής ενέργειας, καθώς και της βιομάζας. Ο δηλωμένος στόχος είναι να διπλασιασθεί πριν από το 2010 το ποσοστό της ενέργειας που παράγεται από τις ανωτέρω πηγές (από 2 % που είναι σήμερα σε 4 %).

Σύμφωνα με τις διατάξεις του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα διαρθρωτικά ταμεία(1), η εφαρμογή του εν λόγω μέτρου καθώς και οι απαιτούμενοι χρηματοδοτικοί πόροι θα διευκρινισθούν στο συμπληρωματικό πρόγραμμα.

Η Επιτροπή έχει επίσης επίγνωση του προβλήματος σχετικά με τη λίμνη Molentargius. Όσον αφορά το θέμα αυτό, το μέτρο 1.5 του άξονα προτεραιότητας Φυσικοί πόροι προβλέπει την χρηματοδότηση παρεμβάσεων που αποσκοπούν στη μείωση των επιπτώσεων από τις γραμμέςψηλής τάσης σε ιδιαίτερα ευαίσθητες τοποθεσίες (δίκτυο Natura 2000).

(1) ΕΕ L 161 της 26.6.1999.